Ο **Ηλίας Κασιδιάρης** (γενν. 29 Νοεμβρίου 1980, Πειραιάς) είναι Έλληνας πολιτικός και ιδρυτής του Εθνικού Κόμματος - Έλληνες. Στο παρελθόν είχε διατελέσει εκπρόσωπος τύπου και βουλευτής του νεοναζιστικού κόμματος Λαϊκός Σύνδεσμος - Χρυσή Αυγή και μετέπειτα πρόεδρος του Εθνικού Κόμματος - Έλληνες. Για τη δράση του με την Χρυσή Αυγή καταδικάστηκε πρωτόδικα σε κάθειρξη 13 ετών και 6 μηνών για διεύθυνση εγκληματικής οργάνωσης.

Από το 2001 αρθρογραφούσε σε έντυπα της Χρυσής Αυγής, ενώ από το 2012 έως το 2019 διετέλεσε βουλευτής του ελληνικού κοινοβουλίου όντας μέλος της. Στο πλαίσιο της δράσης του με τη ΧΑ έχει χρησιμοποιήσει ναζιστικά σύμβολα και σημαίες, εγκωμιάσει ναζιστές και εκφράσει νεοναζιστικές θέσεις, ενώ φέρει τατουάζ με ναζιστικά σύμβολα στο σώμα του. Το Μάιο του 2011 ήταν ένα από τα στελέχη της ΧΑ που οργάνωσαν ένα πογκρόμ εναντίον μεταναστών στο κέντρο της Αθήνας. Κατά τη διάρκεια τηλεοπτικής εκπομπής πριν τις εκλογές του Ιουνίου 2012 χειροδίκησε κατά της υποψήφιας βουλεύτριας του ΚΚΕ Λιάνας Κανέλλη, αφού πρώτα κατέβρεξε την Ρένα Δούρου, υποψήφια με τον ΣΥ.ΡΙΖ.Α.. Μετά τη δολοφονία του Παύλου Φύσσα από τον Γιώργο Ρουπακιά τον Σεπτέμβριο του 2013, συνελήφθη μαζί με άλλα στελέχη της Χρυσής Αυγής με την κατηγορία συμμετοχής σε εγκληματική οργάνωση, αλλά αφέθηκε ελεύθερος με περιοριστικούς όρους. Κρίθηκε προφυλακιστέος τον Ιούλιο του 2014, αλλά αποφυλακίστηκε έναν χρόνο μετά. Τον Οκτώβριο του 2020 κρίθηκε ένοχος για διεύθυνση εγκληματικής οργάνωσης από το τριμελές Εφετείο Κακουργημάτων και καταδικάστηκε σε κάθειρξη 13 ετών και 6 μηνών. Σήμερα εκτίει την ποινή του στις φυλακές Δομοκού.

Το Μάιο του 2020 αποχώρησε από τη Χρυσή Αυγή και ανακοίνωσε την ίδρυση του κόμματος Έλληνες για την Πατρίδα μέσω ενός βίντεο στο YouTube. Αιτία της αποχώρησής του ήταν ότι ο Νίκος Μιχαλολιάκος αρνήθηκε την πρότασή του για αλλαγές στη δομή και την ονομασία της Χρυσής Αυγής και την ανάληψή της ηγεσίας της από τον ίδιο τον Καδισιάρη. Στις δημοτικές εκλογές του 2023 ήταν υποψήφιος δήμαρχος Αθηναίων με την παράταξη Ελεύθεροι Αθηναίοι και εκλέχτηκε δημοτικός σύμβουλος.

Βιογραφικά στοιχεία
-------------------

Γεννήθηκε στον Πειραιά και έχει καταγωγή από τα Δημαρίστικα Μάνης. Σπούδασε στο Γεωπονικό Πανεπιστήμιο Αθηνών και ειδικεύτηκε στη Χημεία Τροφίμων.

Πολιτική
--------

### Πορεία με τη Χρυσή Αυγή

Το 2001, ξεκίνησαν να δημοσιεύονται σε έντυπα της Χρυσής Αυγής κείμενά του στα οποία υπερασπιζόταν στελέχη της οργάνωσης, όπως τον καταζητούμενο τότε «Περίανδρο». Το 2004, σε ένα τεύχος του περιοδικού νεολαίας της Χ.Α. *Resistance/Αντεπίθεση*, εμφανίζεται να παρουσιάζει τεχνικές του στριτ φάιτινγκ. Τον Μάιο του 2012 εξελέγη βουλευτής στην εκλογική περιφέρεια Αττικής συγκεντρώνοντας τις περισσότερες ψήφους από το κόμμα του και επανεξελέγη τον Ιούνιο του 2012 και τον Ιανουάριο και τον Σεπτέμβριο του 2015. Επιπλέον, στις δημοτικές εκλογές του 2014 και του 2019 έθεσε υποψηφιότητα για δήμαρχος Αθηναίων με την παράταξη «Ελληνική Αυγή για την Αθήνα» λαμβάνοντας ποσοστά 16,12 και 10,53% αντίστοιχα και καταταγόμενος και τις δύο φορές 4ος, ενώ εξελέγη δημοτικός σύμβουλος. Την περίοδο που ήταν μέλος της Χρυσής Αυγής, εκπαίδευε τα κομματικά μέλη στις πολεμικές τέχνες, ενώ μέχρι την εκλογή του εργαζόταν ως επιθεωρητής συστημάτων διαχείρισης ασφάλειας τροφίμων. Στις εκλογές του 2019 απέτυχε να εισέλθει στο κοινοβούλιο, καθώς η Χρυσή Αυγή έμεινε εκτός βουλής με ποσοστό 2,93%.

Tο Μάιο του 2020 έστειλε επιστολή στον Νίκο Μιχαλολιάκο ζητώντας του να πραγματοποιηθούν αλλαγές, τόσο στη δομή όσο και στη λειτουργία της Χρυσής Αυγής. Οι προτάσεις αυτές περιελάμβαναν αλλαγή ονομασίας και ηγεσίας, με την παραμονή του Μιχαλολιάκου ως επίτιμου αρχηγού και εκλογή του ίδιου του Κασιδιάρη ως νέου Γενικού Γραμματέα από την βάση, καθώς και επανάληψη της θέσης της ΧΑ περί απόρριψης «ναζισμού-φασισμού και κάθε μη ελληνικού ιδεολογικού ρεύματος». Ο Μιχαλολιάκος απέρριψε αυτές τις προτάσεις, με αποτέλεσμα στις 21 Μαΐου ο Κασιδιάρης να ανακοινώσει την αποχώρηση του από την Χρυσή Αυγή προαναγγέλλοντας την ίδρυση νέου κόμματος.

### Εθνικό Κόμμα - Έλληνες και εκλογικές αναμετρήσεις του 2023

Στις 4 Ιουνίου 2020, ανακοίνωσε την ίδρυση του κόμματος «Έλληνες για την Πατρίδα» (μετέπειτα «Εθνικό Κόμμα - Έλληνες») με βιντεοσκοπημένο μύνημα στο YouTube, στο οποίο δήλωνε τις θέσεις και την ιδεολογία του νέου κόμματος. Στο κόμμα τον ακολούθησαν πολλά πρώην στελέχη της Χρυσής Αυγής.

Αργότερα ο Κασιδιάρης παραιτήθηκε από την προεδρία του κόμματος, διαδεχόμενος αρχικά από διοικούσα επιτροπή και από τον Απρίλιο του 2023 από τον Αναστάσιο Κανελλόπουλο, πρώην αντιεισαγγελέα του Αρείου Πάγου, ενώ ανακοίνωσε την πρόθεσή του να είναι υποψήφιος στις εκλογές του Μαΐου 2023 στην εκλογική περιφέρεια της Α' Αθηνών. Δεν μπορούσε να διεκδικήσει την είσοδό του στην Βουλή ως επικεφαλής του κόμματος, λόγω νομοθετικής ρύθμισης που είχε ψηφιστεί στην βουλή το προηγούμενο διάστημα. Τελικά, δεν συμμετείχε στις εκλογές ως υποψήφιος, καθώς ο Άρειος Πάγος απέρριψε την συμμετοχή στις εκλογές του Εθνικού Κόμματος - Έλληνες.

Στις εκλογές του Ιουνίου του 2023, δήλωσε ότι θα κατέλθει υποψήφιος με τον ανεξάρτητο συνδυασμό υποψηφίων «Έλληνες για την Πατρίδα και την Ελευθερία», με τον οποίο θα ήταν υποψήφιος στην Α' Αθηνών. Αργότερα, η συμμετοχή του συνδυασμού στις εκλογές, απορρίφθηκε από τον Άρειο Πάγο. Μετά την ανακήρυξη των κομμάτων από τον Άρειο Πάγο, ο Κασιδιάρης δήλωσε δημοσίως την στήριξή του στο κόμμα Σπαρτιάτες, το οποίο μπήκε στην βουλή με ποσοστό 4,68% εκλέγονας 12 βουλευτές.

Στις 27 Ιουλίου 2023, ανακοίνωσε την πρόθεσή του να είναι υποψήφιος δήμαρχος Αθηναίων στις δημοτικές εκλογές του 2023 με τον συνδυασμό «Ελεύθεροι Αθηναίοι», συγκεντρώνοντας το 8,33% της λαϊκής ψήφου με 11.643 ψηφοδέλτια και εκλέγοντας δύο έδρες, συμπεριλαμβανομένου και του ιδίου.

Σχέσεις με τον Ναζισμό
----------------------

Ο Κασιδιάρης διετέλεσε βουλευτής από το 2012 έως το 2019 με το κόμμα της Χρυσής Αυγής, το οποίο θεωρείται νεοναζιστικής ιδεολογίας από μεγάλο τμήμα της ακαδημαϊκής κοινότητας και τον δημοσιογραφικό κόσμο.

Τον Ιανουάριο του 2005, ήταν μέλος του ακροατηρίου μιας συναυλίας νεοναζιστικών συγκροτημάτων που είχε οργανώσει και διαφημίσει μέσω των εντύπων της η ΧΑ, στην οποία παρίστατο και η ηγεσία του κόμματος. Οι παριστάμενοι εκφωνούσαν νεοναζιστικά συνθήματα και χαιρετούσαν ναζιστικά, ενώ έψαλλαν τον ελληνικό εθνικό ύμνο και τον εθνικό ύμνο της ναζιστικής Γερμανίας και ύψωσαν τη σημαία της Βέρμαχτ και των Ες-Ες. Τον επόμενο μήνα, έγραψε στην εφημερίδα της Χ.Α. το σχετικό ρεπορτάζ με τίτλο «Ροκ για την Πατρίδα!», στο οποίο εγκωμίαζε ένα ρατσιστικό τραγούδι ενός γερμανικού συγκροτήματος που συμμετείχε στη συναυλία.

Έχει γράψει άρθρα στα οποία αναφέρεται στον Αδόλφο Χίτλερ και τον Ναζισμό ως μεγάλη προσωπικότητα και ιδεολογία αντίστοιχα του 20ου αιώνα, ενώ δηλώνει και αρνητής του Ολοκαυτώματος. Επίσης, μέσα στη Βουλή έχει διαβάσει αποσπάσματα από το πλαστό αντισημιτικό κείμενο των Πρωτοκόλλων των Σοφών της Σιών.

Το 2012 φέρεται να εόρτασε μαζί με άλλα μέλη της Χ.Α. το χειμερινό ηλιοστάσιο, όπου κατηγορήθηκε ότι φωτογραφήθηκε κρατώντας την πολεμική σημαία (Reichskriegsfahne) του Γ' Ράιχ και χαιρετώντας ναζιστικά. Ο ίδιος ισχυρίστηκε πως η φωτογραφία ήταν προϊόν φωτομοντάζ, ισχυρισμό τον οποίον υποστήριξε και η Χρυσή Αυγή. Η φωτογραφία με τον Κασιδιάρη να κρατάει τη σημαία της Βέρμαχτ βρέθηκε αποθηκευμένη στο κινητό του τηλέφωνο και τον Ιούνιο του 2018 προβλήθηκε στη δίκη της Χρυσής Αυγής.

Φέρει τατουάζ μια σβάστικα στον αριστερό ώμο, η οποία κατά δήλωσή του είναι «πανάρχαιο και αιώνιο σύμβολο της Ελληνικότητας». Σε φωτογραφίες από ένα ταξίδι του στην Αγγλία που δημοσιεύτηκαν στο περιοδικό νεολαίας της Χ.Α. *Αντεπίθεση* εμφανίζεται με τα μέλη του ρατσιστικής και νεοναζιστικής θεματολογίας συγκροτήματος Whitelaw φορώντας μπλούζα με λογότυπα που συσχετίζονται με τα Σουτσστάφφελ.

Κριτική και ζητήματα με την δικαιοσύνη
--------------------------------------

Ο Ηλίας Κασιδιάρης έχει αντιμετωπίσει βαριές κατηγορίες για υποκίνηση βίας με τη δράση της Χρυσής Αυγής, καθώς και ατομικά. Έχοντας συλληφθεί με αφορμή τη δολοφονία του Παύλου Φύσσα ως μέλος του κόμματος, αλλά και με κατηγορίες για υποκίνηση βίας και ρατσισμού, η Χρυσή Αυγή έχει χαρακτηριστεί εγκληματική οργάνωση με στρατιωτική δομή.

### Δίωξη για συνέργεια σε ληστεία και αθώωση

Το 2007, κατηγορήθηκε για συνέργεια σε ληστεία εις βάρος φοιτητή που έλαβε χώρα στην Πολυτεχνειούπολη στην Αθήνα. Το θύμα δέχτηκε επίθεση από αγνώστους που τον χτύπησαν με γκλομπ, τον μαχαίρωσαν, του αφαίρεσαν την ταυτότητα και, σύμφωνα με αυτόπτες μάρτυρες, διέφυγαν με αυτοκίνητο που ανήκε στον κατηγορούμενο, ο οποίος αρνήθηκε την ανάμιξή του. Τον Μάρτιο του 2013 αθωώθηκε από το Μονομελές Εφετείο Κακουργημάτων, λόγω αμφιβολιών. Η δίκη καταγγέλθηκε από παριστάμενους και την πολιτική αγωγή ότι διεξήχθη υπό καθεστώς φόβου, καθώς διαδραματίστηκε σε μία αίθουσα γεμάτη από οπαδούς της Χρυσής Αυγής την παρουσία των οποίων αφέθηκε να ρυθμίζει ο ίδιος ο Κασιδιάρης.

Το 2010, κατέθεσε μήνυση για ψευδορκία εναντίον της μάρτυρος που είχε σημειώσει τον αριθμό κυκλοφορίας του αυτοκινήτου, ο οποίος ταυτοποιήθηκε από την αστυνομία με το εταιρικό όχημα του Κασιδιάρη. Η υπόθεση εκδικάστηκε το 2016, οπότε και το Τριμελές Πλημμελειοδικείο την έκρινε αθώα, καθώς δεν συγκροτείτο «αντικειμενική υπόσταση του αδικήματος».

Τον Νοέμβριο του 2013, αποφασίστηκε η άρση της βουλευτικής του ασυλίας του, ύστερα από μήνυση που κατέθεσε εις βάρος του ο τηλεοπτικός σταθμός Alpha και μία δημοσιογράφος, κατηγορώντας τον για συκοφαντική δυσφήμηση.

### Πογκρόμ εναντίον μεταναστών

Σύμφωνα με αναφορά που κατατέθηκε τον Μάιο του 2014 στον αρμόδιο για ρατσιστικά εγκλήματα εισαγγελέα του Άρειου Πάγου από την Πρωτοβουλία Δικηγόρων για την Πολιτική Αγωγή του Αντιφασιστικού Κινήματος *JailGoldenDawn*, ο Κασιδιάρης εκφώνησε ομιλία σε συγκέντρωση στο κέντρο της Αθήνας μετά τη δολοφονία του Μανώλη Καντάρη από τρεις μετανάστες (Μάιος 2011) και στη συνέχεια τέθηκε επικεφαλής πορείας που μετατράπηκε σε πογκρόμ εναντίον μεταναστών. Το πογκρόμ είχε ως αποτέλεσμα, σύμφωνα με τα στοιχεία της *JGD*, τον θάνατο ενός 21χρονου μετανάστη από το Μπανγκλαντές, του Αλίμ Αμπντούλ Μάναν, ενώ άλλοι 100 και πλέον τραυματίστηκαν, εκ των οποίων οι 20 σοβαρά. Σε βίντεο που ανέβηκαν στο διαδίκτυο φαίνεται ο Κασιδιάρης να εκφωνεί ομιλία στο συγκεντρωμένο πλήθος, να δίνει συνθήματα μαζί με τον Παναγιώταρο και να καθοδηγεί την πορεία. Στο κινητό του Κασιδιάρη βρέθηκαν τρία μηνύματα για το πογκρόμ. Στο τεύχος της 18/5 του περιοδικού του κόμματος, υπέγραφε το κύριο άρθρο στο οποίο αναφερόταν ότι «όσο παραμένουμε εκτός Κ(υ)νοβουλίου (sic) θα κυριαρχούμε στο καθιερωμένο πεδίο δράσης μας -το πεζοδρόμιο- και θα κάνουμε την Αθήνα άνω-κάτω. Αυτή είναι η αποστολή μας, αυτή είναι η πολιτική μας». Μιλώντας σε εκδήλωση στα γραφεία της ΧΑ μία βδομάδα αργότερα, στις 21/5, ο Κασιδιάρης έκανε λόγο για δραστηριότητες κατοίκων των Αθηνών τους οποίους, όμως, οργάνωσε η ΧΑ.

Η υπόθεση χαρακτηρίστηκε ως επείγουσα κατά την προκαταρκτική εξέτασή της, ωστόσο δεν ασκήθηκε ποινική δίωξη. Τον Απρίλιο του 2016 υποβλήθηκε υπόμνημα από δικηγόρο-μέλος της *JGD*, για να αποτραπεί η παραγραφή της υπόθεσης. Την ίδια μέρα ο εισαγγελέας έθεσε την υπόθεση στο αρχείο αγνώστων δραστών.

### Επεισόδιο με Λιάνα Κανέλλη και Ρένα Δούρου

Στις 7 Ιουνίου του 2012, ευρισκόμενος σε τηλεοπτική εκπομπή, ήρθε σε έντονη αντιπαράθεση με τις υποψήφιες βουλευτίνες Λιάνα Κανέλλη (ΚΚΕ) και Ρένα Δούρου (ΣΥΡΙΖΑ) και πέταξε το νερό από το ποτήρι του στην τελευταία. Σαν αντίδραση σε αυτή την ενέργεια, η Κανέλλη σηκώθηκε και τον χτύπησε με μια εφημερίδα φωνάζοντας του να φύγει. Εκείνος την έσπρωξε και τη χτύπησε 3 φορές στο πρόσωπο. Αμέσως η προϊσταμένη της Εισαγγελίας έδωσε εντολή να συλληφθεί με την αυτόφωρη διαδικασία για απόπειρα επικίνδυνης σωματικής βλάβης. Ο ίδιος έφυγε και καταζητείτο από την αστυνομία μέχρι τη λήξη της προθεσμίας της αυτόφωρης διαδικασίας. Το επεισόδιο προβλήθηκε διεθνώς. Σχεδόν ομόφωνη ήταν και η καταδίκη της πράξης του Κασιδιάρη από όλα τα ελληνικά πολιτικά κόμματα, εκτός από τη Χρυσή Αυγή, που κατηγόρησε την Κανέλλη ότι εκείνη ξεκίνησε το περιστατικό, ενώ επιδοκιμάστηκε από τον Γενικό Γραμματέα της ΧΑ Νίκο Μιχαλολιάκο σε ομιλία του σε μέλη του τάγματος εφόδου της Νίκαιας.

Ο ίδιος υποστήριξε πως ήταν θύμα επιχείρησης αποπροσανατολισμού της κοινής γνώμης. Με αφορμή το γεγονός, αρκετά πολιτικά κόμματα πρότειναν αποκλεισμό των εκπροσώπων της ΧΑ από κάθε προεκλογική συζήτηση, κάτι που βρήκε σύμφωνη την Πανελλήνια Ομοσπονδία Ενώσεων Συντακτών, αλλά η πρόταση απορρίφθηκε από το ΕΣΡ ως αντισυνταγματική. Το 2015 ο βουλευτής απαλλάχθηκε από το Μονομελές Πλημμελειοδικείο Αθηνών, το οποίο μετέτρεψε την κατηγορία σε απλή σωματική βλάβη και έπαυσε την ποινική δίωξη καθώς δεν κατατέθηκε μήνυση από την Κανέλλη. Μάλιστα, σύμφωνα με τον δημοσιογράφο-ερευνητή Δημήτρη Ψαρρά, το επεισόδιο ήταν σκηνοθετημένο και ότι ο Κασιδιάρης αντέγραψε την αντίδραση του Ρώσου ακροδεξιού Βλαντίμιρ Ζιρινόφσκι, που το 1995 σε μία τηλεοπτική εκπομπή είχε ρίξει ένα ποτήρι νερό σε ένα πολιτικό του αντίπαλο, ως απάντηση σε ένα σχόλιο που θεώρησε ότι τον θίγει.

### Προφυλάκιση και υποψηφιότητα για δήμαρχος Αθηναίων

Τον Σεπτέμβριο του 2013 συνελήφθη με την κατηγορία της ένταξης σε εγκληματική οργάνωση, αλλά αφέθηκε ελεύθερος με περιοριστικούς όρους. Τον Ιανουάριο του 2014 ανακοίνωσε πως θα ήταν υποψήφιος δήμαρχος Αθηναίων. Στις δημοτικές εκλογές που έγιναν τον Μάιο, ο συνδυασμός του κατετάγη τέταρτος με ποσοστό 16,1% και περίπου 36.000 ψήφους, με τον ίδιο να είναι υπόδικος. Τον Ιούλιο του 2014 κρίθηκε προφυλακιστέος με την κατηγορία της διακεκριμένης οπλοκατοχής με σκοπό τη διάθεση όπλων σε εγκληματική οργάνωση. Οι ανακριτές και ο εισαγγελέας έκριναν ότι τα δύο όπλα που βρέθηκαν με άδεια στο σπίτι του, από τα οποία το ένα ανήκε στον πατέρα του, είχαν δεχτεί μεταβολές, κάτι που θεωρείται ποινικό αδίκημα. Στο σκεπτικό της προφυλάκισης έπαιξε ρόλο ο βίαιος χαρακτήρας του βουλευτή. Ο ίδιος χαρακτήρισε τη δίωξή του ως πολιτική. Αποφυλακίστηκε με περιοριστικούς όρους τον Ιούλιο του 2015.

### Επεισόδιο με Νίκο Δένδια

Τον Μάιο του 2017, καθώς ο ίδιος ρητόρευε από τη θέση του σε συνεδρίαση της Βουλής, ο βουλευτής της ΝΔ Νίκος Δένδιας πέρασε από τον διάδρομο μπροστά του. Ο Κασιδιάρης του έκανε παρατήρηση σε έντονο ύφος και τον έσπρωξε, σύμφωνα με αυτόπτες μάρτυρες. Προκλήθηκε έντονη λογομαχία η οποία οδήγησε στην αποβολή από την αίθουσα του Κασιδιάρη και -εν συνεχεία- ολόκληρης της ΚΟ της ΧΑ, από το προεδρείο.

### Άλλα επεισόδια και καταγγελίες

Πρώην μέλη της ΧΑ τον κατηγορούν ότι το 2008, επικεφαλής μιας ομάδας δέκα χρυσαυγιτών, επιτέθηκε και γρονθοκόπησε με σιδηρογροθιά τον προσφάτως αποχωρήσαντα πρώην υπαρχηγό της ΧΑ, Δημήτρη Ζαφειρόπουλο, και το 2009 επιτέθηκε στο βουλευτή του ΛΑΟΣ, Άδωνι Γεωργιάδη.

Το 2012 διαπληκτίστηκε πολύ έντονα με τον Κωνσταντίνο Πλεύρη σε τηλεοπτική συνέντευξη. Τον Νοέμβριο του 2012 φέρεται να είχε εξαπολύσει απειλές εναντίον αστυνομικών, ενώ για αυτό το θέμα εκκρεμεί απόφαση δικαστηρίου.

### Δίωξη για διέγερση σε βία και αθώωση

Τον Σεπτέμβριο του 2017, καταδικάστηκε σε ποινή φυλάκισης 6 μηνών με τριετή αναστολή από το Μονομελές Πλημμελειοδικείο Αθηνών, για περιστατικό που έλαβε χώρα τον Μάιο του 2011. Σύμφωνα με τον εισαγγελέα "*ο κατηγορούμενος προέτρεψε ευθέως πολίτες να πάρουν τον νόμο στα χέρια τους και να ασκήσουν βία σε συγκεκριμένες περιοχές της Αθήνας".* Τον Δεκέμβριο του 2018 κρίθηκε αθώος από το Β' Τριμελές Πλημμελειοδικείου Αθηνών.

### Ρατσιστικά και επιθετικά σχόλια στη βουλή

Με αφορμή τη συμμετοχή της Ελένης Φουρέιρα στο Διαγωνισμό Τραγουδιού Eurovision του 2018, προχώρησε σε ρατσιστικές δηλώσεις εντός της βουλής κατηγορώντας ανοιχτά τη τραγουδίστρια για τις Αλβανικές της ρίζες. Επίσης, κατέκρινε το μεταναστευτικό κίνημα και το τρόπο με τον οποίο ζουν και εργάζονται οι Αλβανοί στη χώρα, αλλά και το καθεστώς Ράμα, κάνοντας χρήση και της ρητορικής «όποιος διαφημίζει μεγάλες Αλβανίες, έξω από την Ελλάδα».

Αντίστοιχα, τον Μάιο του 2018 με αφορμή τη συζήτηση περί ασύλου σε ομάδες προσφύγων, ο Ηλίας Κασιδιάρης επιτέθηκε λεκτικά στη Τασία Χριστοδουλοπούλου λέγοντας αναφερόμενος στο κόμμα του ότι «εμείς, όταν βγούμε, να βάλουμε την Χριστοδουλοπούλου σε βραχονησίδα να την βλέπουν το βράδυ σαν σκιάχτρο να λένε "Παναγιά μου τι είναι αυτό" και να γυρίζουν να φεύγουν». Η βουλευτής του ΣΥΡΙΖΑ έκανε λόγο με τη σειρά της «για παραλήρημα από νεοναζί κανίβαλο».

Συγγραφικό έργο
---------------

* *Τομέας Χ* (2010)
* *Οι Άλλοι Σπαρτιάτες* (2013)
* *Πολιτικό Ημερολόγιο Φυλακής* (2015)
* *Μέλαν Όναρ* (2020)
* *Σταυροφορία κατά του Ισλάμ* (2021)
* *Η Αλήθεια Πίσω Από Την Νόσο COVID-19* (2022)
* Το δόγμα των 7 θαλασσών (2022)
* Ο Στρατηγός Μου Και Αυτοκράτωρ Αλέξανδρος (2024)

Παραπομπές
----------

1. ↑  Μάνδρου, Ιωάννα. «Κόμμα Κασιδιάρη: Τι αλλάζει στους «Ελληνες» με τον Κανελλόπουλο». *www.kathimerini.gr*. Ανακτήθηκε στις 5 Απριλίου 2023.
2. ↑  «Δ.σ. Αθήνας: Ποιος θα αντικαταστήσει τον Ηλ. Κασιδιάρη στις συνεδριάσεις». *Aftodioikisi.gr* (στα greek). 29 Δεκεμβρίου 2023. Ανακτήθηκε στις 17 Ιανουαρίου 2024. CS1 maint: Μη αναγνωρίσιμη γλώσσα (link)
3. ↑  «Παραιτήθηκε ο Ηλίας Κασιδιάρης από δημοτικός σύμβουλος του Δήμου Αθηναίων». *NewsIT*. 15 Ιανουαρίου 2024. Ανακτήθηκε στις 17 Ιανουαρίου 2024.
4. ↑  «Ο Κασιδιάρης γυρνά την πλάτη στο Μιχολολιάκο και ιδρύει με βίντεο νέο κόμμα». *www.skai.gr*. Ανακτήθηκε στις 31 Μαΐου 2021.
5. 1 2  Δημήτρης Ψαρράς (22-05-2020). «Γι’ αυτό έφυγε ο Κασιδιάρης». *Η Εφημερίδα των Συντακτών*.. Ανακτήθηκε στις 05-04-2023.
6. ↑  «Κασιδιάρης Ηλίας». *vouliwatch - Δυναμώνουμε τη Δημοκρατία*. Ανακτήθηκε στις 5 Απριλίου 2023.
7. ↑  Παρέα στη Μάνη Παπαχρήστου - Κασιδιάρης, *Newsbeast* 02/09/2012.
8. ↑  Περιοδικό «Αδούλωτη Μάνη», τεύχος 2, νέα περίοδος, Απρίλιος - Ιούνιος 2012, σελ. 81.
9. 1 2  Βουλευτές και σταυροί προτίμησης στις περιφέρειες της χώρας, *in.gr* 08/05/2012.
10. ↑  Ψαρράς, Δημήτρης (18-05-2017). «Η νέα «Ιφιγένεια» του Μιχαλολιάκου». *Η Εφημερίδα των Συντακτών*.. Ανακτήθηκε στις 06-06-2020.
11. 1 2  Στέλιος Βογιατζάκης (2012-06-08). «Ένας... μαχητής του δρόμου που δέρνει γυναίκες». *Έθνος*. Αρχειοθετήθηκε από το πρωτότυπο στις 2023-07-19.. Ανακτήθηκε στις 2017-05-19.
12. ↑  «Ο «μαέστρος» που ανέλαβε να... αθωώσει την οργάνωση». *Έθνος*. 12 Μαΐου 2012. Αρχειοθετήθηκε από το πρωτότυπο στις 22 Οκτωβρίου 2014. Ανακτήθηκε στις 7 Ιουνίου 2012.
13. ↑  Newsroom (21 Μαΐου 2020). «Ο Κασιδιάρης γυρνά την πλάτη στο Μιχολολιάκο και ιδρύει με βίντεο νέο κόμμα | ΣΚΑΪ». *www.skai.gr*. Ανακτήθηκε στις 5 Απριλίου 2023.
14. ↑  «Νέο κόμμα ανακοίνωσε ο Ηλίας Κασιδιάρης». *ProtoThema*. 21 Μαΐου 2020. Ανακτήθηκε στις 5 Απριλίου 2023.
15. ↑  Newsroom (21 Μαΐου 2020). «Νέο εθνικιστικό κόμμα ιδρύει ο Ηλίας Κασιδιάρης». *CNN.gr*. Ανακτήθηκε στις 5 Απριλίου 2023.
16. ↑  Μάνδρου, Ιωάννα. «Κόμμα Κασιδιάρη: Τι αλλάζει στους «Ελληνες» με τον Κανελλόπουλο». *www.kathimerini.gr*. Ανακτήθηκε στις 5 Απριλίου 2023.
17. ↑  «Άρειος Πάγος: Δεν θα μετέχει στις εκλογές το «Εθνικό Κόμμα Έλληνες» - Ποια κόμματα θα συμμετέχουν». *www.amna.gr*. Ανακτήθηκε στις 8 Σεπτεμβρίου 2023.
18. ↑  Group), Radiotileoptiki S. A. (OPEN Digital (8 Ιουνίου 2023). «Εκλογές 2023: Τα κόμματα που κατεβαίνουν στην κάλπη της 25ης Ιουνίου - Ποια «κόπηκαν»». *ΕΘΝΟΣ*. Ανακτήθηκε στις 8 Σεπτεμβρίου 2023.
19. ↑  ertnews.gr, Συντακτική Ομάδα (8 Ιουνίου 2023). «Εκλογές 2023 - Ηλ. Κασιδιάρης: Στηρίζει τους «ΣΠΑΡΤΙΑΤΕΣ»». *ertnews.gr*. Ανακτήθηκε στις 8 Σεπτεμβρίου 2023.
20. ↑  Μάνδρου, Ιωάννα (27 Ιουλίου 2023). «Ηλίας Κασιδιάρης: Δηλώνει ότι θα είναι υποψήφιος για δήμαρχος της Αθήνας». *Η ΚΑΘΗΜΕΡΙΝΗ* (στα greek). Ανακτήθηκε στις 8 Σεπτεμβρίου 2023. CS1 maint: Μη αναγνωρίσιμη γλώσσα (link)
21. ↑  «ypes δημοτικές εκλογές δήμου Αθηναίων 2023».
22. ↑  Ellinas, Antonis A. (2015-01-02). «Neo-Nazism in an Established Democracy: The Persistence of Golden Dawn in Greece». *South European Society and Politics* **20** (1): 1–20. doi:10.1080/13608746.2014.981379. ISSN 1360-8746. .
23. ↑  Koronaiou, Alexandra; Lagos, Evangelos; Sakellariou, Alexandros; Kymionis, Stelios; Chiotaki-Poulou, Irini (2015-12). «Golden Dawn, Austerity and Young People: The Rise of Fascist Extremism Among Young People in Contemporary Greek Society» (στα αγγλικά). *The Sociological Review* **63** (2\_suppl): 231–249. doi:10.1111/1467-954x.12270. ISSN 0038-0261. .
24. ↑  Petrou, Michalis; Kandylis, George (2016-11-01). «Violence and Extreme-right Activism: The Neo-Nazi Golden Dawn in a Greek Rural Community». *Journal of Intercultural Studies* **37** (6): 589–604. doi:10.1080/07256868.2016.1235022. ISSN 0725-6868. .
25. ↑  Sakellariou, Alexandros; Koronaiou, Alexandra (2013-04-01). «Reflections on ‘Golden Dawn’, community organizing and nationalist solidarity: helping (only) Greeks» (στα αγγλικά). *Community Development Journal* **48** (2): 332–338. doi:10.1093/cdj/bst013. ISSN 0010-3802. .
26. ↑  Κίρτσογλου, Ε (17 Φεβρουάριος 2015). [ *The Dark Ages of the Golden Dawn : anthropological analysis and responsibility in the*
twilight zone of the Greek crisis.*]. Αρχειοθετήθηκε από το πρωτότυπο στις 2018-11-01. .*
27. ↑  Dalakoglou, Dimitris (2013). «Neo-Nazism and Neoliberalism: A Few Comments on Violence in Athens At the Time of Crisis» (στα αγγλικά). *WorkingUSA* **16** (2): 283–292. doi:10.1111/wusa.12044. ISSN 1743-4580. .
28. ↑  «Αγκαζέ με τον ναζισμό: τα κόμματα, οι εκλογές και η Χρυσή Αυγή». *Η Εφημερίδα των Συντακτών*. 2015-09-07. Αρχειοθετήθηκε από το πρωτότυπο στις 2017-11-14.. Ανακτήθηκε στις 2018-05-11.
29. ↑  Δημοσιογραφικός κόσμος:

	* «Χρυσή Αυγή: Οι αποκαλύψεις στη δίκη Φύσσα φέρνουν πανικό». *Το Βήμα*. 25 Απριλίου 2019. Ανακτήθηκε στις 12 Μαΐου 2019.
	* «Δεν είναι κόμμα η Χρυσή Αυγή - Μη μένεις στο σκοτάδι». *Η Αυγή*. Ανακτήθηκε στις 12 Μαΐου 2019.
	* Ζιαμπάκας Στέργιος (12 Απριλίου 2019). ««Μπλόκο» στους νεοναζί». *Η Εφημερίδα των Συντακτών*. Ανακτήθηκε στις 12 Μαΐου 2019.
	* «Δυο χρόνια δίκη Χρυσής Αυγής: Έργα και ημέρες μιας νεοναζιστικής οργάνωσης». *The TOC*. 9 Μαΐου 2017. Ανακτήθηκε στις 12 Μαΐου 2019.
	* Μαραγκίδου Μελπομένη (20 Απριλίου 2017). «Oι Δικηγόροι που Δουλεύουν Αμισθί για να Βάλουν τη Χρυσή Αυγή στη Φυλακή». *Vice*. Ανακτήθηκε στις 12 Μαΐου 2019.
30. ↑  Ψαρράς Δημήτρης; Μπασκάκης Γιάννης (13-02-2017). «Η αληθινή πατρίδα της Χρυσής Αυγής». *Η Εφημερίδα των Συντακτών*. Αρχειοθετήθηκε από το πρωτότυπο στις 2019-02-17.. Ανακτήθηκε στις 31-07-2017.
31. ↑  Δημήτρης Ψαρράς (06-10-2014). «Κασιδιάρης: Η δολοφονία του Ανδρέα Παπανδρέου θα είχε αλλάξει τη μοίρα μας». *Η Εφημερίδα των Συντακτών*.. Ανακτήθηκε στις 03-08-2017.
32. ↑  Ο Κασιδιάρης εξυμνεί τον Χίτλερ, *TVXS* 17/09/2012.
33. ↑  "Αρνητής του Ολοκαυτώματος" δήλωσε ο Ηλίας Κασιδιάρης, *Πρώτο Θέμα* 06/06/2013.
34. ↑  Greek neo-Nazi lawmaker indicates he is a Holocaust denier, *Haaretz* 07/06/2013.
35. ↑  Ο Ηλίας Κασιδιάρης πάνω στο βουνό για τη νέα Χρυσή Αυγή, *iefimerida* 27/12/2012. Ανακτήθηκε στις 23/6/2014.
36. ↑  The Historical Flags of Germany Part 3 *loeser.us*. Ανακτήθηκε στις 24/6/2014.
37. ↑  Ντοκουμέντα: Μιχαλολιάκος και Παππάς με τη σβάστικα στο χέρι -Οταν τα στελέχη της Χρυσής Αυγής ντύνονταν Ναζί (εικόνες) *iefimerida* 23/06/2014. Ανακτήθηκε στις 23/6/2014.
38. ↑  Νέα φωτομοντάζ και ανάποδη κοπτοραπτική από την εφημερίδα των Συντακτών, *Χρυσή Αυγή* 23/06/2014. Ανακτήθηκε στις 25/6/2014.
39. ↑  Γιώτα Τέσση (2018-05-31). «Το ψέμα του Κασιδιάρη είχε κοντά ποδάρια».. Ανακτήθηκε στις 09-05-2019.
40. ↑  Αντώνης Γαλανόπουλος (20/11/2014), Με σορτς, αμάνικο και σβάστικα ο Κασιδιάρης στην Επιτροπή της Βουλής *The TOC*. Ανακτήθηκε στις 19/5/2017.
41. ↑  Προκλητικό άρθρο του προφυλακισμένου Ηλία Κασιδιάρη για την Αμφίπολη *The TOC* 12/10/2014. Ανακτήθηκε 19/05/2017.
42. ↑  «Άρειος Πάγος: Γι' αυτό η Χρυσή Αυγή είναι εγκληματική οργάνωση». *ProtoThema*.. Ανακτήθηκε στις 2018-05-15.
43. ↑  Λαζαρίδου Ειρήνη (16/12/2017). «Είναι εγκληματική οργάνωση με στρατιωτική δομή». *Η Αυγή*.. Ανακτήθηκε στις 2018-05-15.
44. ↑  «Λόγω αμφιβολιών αθωώθηκε ο Ηλίας Κασιδιάρης». *ΤΟ ΒΗΜΑ*. 7 Μαρτίου 2013. Ανακτήθηκε στις 17 Μαΐου 2017.
45. ↑  «Αθωώθηκε λόγω αμφιβολιών ο Ηλίας Κασιδιάρης». 2013-03-07.. Ανακτήθηκε στις 2013-07-23.
46. ↑  Μαρινίκη Αλεβιζοπούλου, Έφη Γιαννοπούλου (2013-09-21). «Δίκη Ηλία Κασιδιάρη: Ήττα της δικαιοσύνης;». *Unfollow*. Αρχειοθετήθηκε από το πρωτότυπο στις 2014-05-10.. Ανακτήθηκε στις 2015-02-06.
47. ↑  Λίνα Γιάνναρου (23-03-2016). «Η μεγάλη νίκη πίσω από την ετυμηγορία». *Η Καθημερινή*.. Ανακτήθηκε στις 24-03-2016.
48. ↑  Γιάννης Μπασκάκης (23-03-2016). «Επιτέλους, λύτρωση!». *Η Εφημερίδα των Συντακτών*. Αρχειοθετήθηκε από το πρωτότυπο στις 2016-07-14.. Ανακτήθηκε στις 24-03-2016.
49. ↑  Ολομέλεια Βουλής: Αποφάσισε άρση ασυλίας των Κασιδιάρη-Κουκούτση, *Το Βήμα* 27/11/2013.
50. ↑  Το πογκρόμ του 2011:

	* Μαρία Ψαρά, Λευτέρης Μπιντέλας (13-05-2014). «Το άγνωστο πογκρόμ της Χρυσής Αυγής στην Αθήνα». *Έθνος*. Αρχειοθετήθηκε από το πρωτότυπο στις 2014-05-15.. Ανακτήθηκε στις 12-06-2014.
	* Γιάννης Μπασκάκης (12-05-2014). «Το ρατσιστικό πογκρόμ των ταγμάτων εφόδου». *Εφημερίδα των Συντακτών*.. Ανακτήθηκε στις 12-06-2014.
	* Α. Ψ. (13-05-2014). «Κασιδιάρης επί το ρατσιστικό έργο». *Εφημερίδα των Συντακτών*.. Ανακτήθηκε στις 12-06-2014.
51. ↑  Γιάννης Μπασκάκης (27-08-2014). «Ο Ηλίας του 16ου… πογκρόμ». *Η Εφημερίδα των Συντακτών*.. Ανακτήθηκε στις 17-08-2015.
52. 1 2  Ο ΙΟΣ (03-05-2015). ««Πρέπει να χυθεί αίμα»». *Η Εφημερίδα των Συντακτών*. Αρχειοθετήθηκε από το πρωτότυπο στις 2019-02-02.. Ανακτήθηκε στις 23-04-2016.
53. ↑  Γιάννα Παπαδάκου (13-07-2014). «Ενα sms έκαψε τον Κασιδιάρη». *Το Βήμα*.. Ανακτήθηκε στις 23-04-2016.
54. ↑  Γιάννης Μπασκάκης (22-09-2018). «Βίντεο-ομολογία από τη Χ.Α.: «Εμείς οργανώσαμε το πογκρόμ»». *Η Εφημερίδα των Συντακτών*.. Ανακτήθηκε στις 09-05-2019.
55. ↑  Γιάννης Μπασκάκης (15-04-2016). «Κοντά σε παραγραφή το πογκρόμ του 2011». *Η Εφημερίδα των Συντακτών*. Αρχειοθετήθηκε από το πρωτότυπο στις 2019-01-09.. Ανακτήθηκε στις 23-04-2016.
56. ↑  «Στο αρχείο το χρυσαυγίτικο πογκρόμ του 2011 - «Άγνωστοι» οι δράστες». *tvxs.gr*. 23 Απριλίου 2016. Ανακτήθηκε στις 23 Απριλίου 2016.
57. ↑  Επίθεση κατά Λ. Κανέλλη:

	* Ο βουλευτής Ηλίας Κασιδιάρης της Χρυσής Αυγής χαστούκισε τη Λιάνα Κανέλλη, *Το Βήμα* 07/06/2012.
	* Επίθεση Κασιδιάρη κατά Κανέλλη, *Η Καθημερινή* 07/06/2012.
	* Ξυλοδαρμός της Λιάνας Κανέλλη, *Τα Νέα* 07/06/2012.
58. ↑  «Η εισαγγελέας Ράικου διέταξε τη σύλληψη του Ηλία Κασιδιάρη». *iefimerida.gr*. 7 Ιουνίου 2012. Ανακτήθηκε στις 7 Ιουνίου 2012.
59. ↑  «Κασιδιάρης σε Μιχαλολιάκο: Αρχηγέ είμαι στον ΑΝΤ1 έχω πρόβλημα, στείλε 100 άτομα!». *iefimerida.gr*. 7 Ιουνίου 2012. Ανακτήθηκε στις 7 Ιουνίου 2012.
60. ↑  Διεθνής προβολή:

	* Helena Smith (7 Ιουνίου 2012). «Greek Golden Dawn MP assaults female politicians on TV talkshow». *The Guardian*. Ανακτήθηκε στις 7 Ιουνίου 2012.
	* «Far-Right Greek MP slaps two female MPs on live TV». *Al Arabiya*. 7 Ιουνίου 2012. Αρχειοθετήθηκε από το πρωτότυπο στις 7 Ιουνίου 2012. Ανακτήθηκε στις 7 Ιουνίου 2012.
	* «Greek Golden Dawn Politician Ilias Kasidiaris Attacks Female Greek MP Live On TV (VIDEO)». *Huffington Post*. 7 Ιουνίου 2012. Ανακτήθηκε στις 7 Ιουνίου 2012.
	* «Far-Right Golden Dawn spokesman hits two female MPs on Greek talk show». *The Telegraph*. 7 Ιουνίου 2012. Ανακτήθηκε στις 7 Ιουνίου 2012.
	* «Greece election debate turns violent». *Aljazeera*. 8 Ιουνίου 2012. Ανακτήθηκε στις 9 Ιουνίου 2012.
61. ↑  «Καταδικάζουν και ανησυχούν τα κόμματα για Χρυσή Αυγή». *iefimerida.gr*. 8 Ιουνίου 2012. Ανακτήθηκε στις 8 Ιουνίου 2012.
62. ↑  «Χρυσή Αυγή: Πρώτα χτύπησε τον Κασιδιάρη η Κανέλλη». *NewsIt*. 7 Ιουνίου 2012. Αρχειοθετήθηκε από το πρωτότυπο στις 10 Ιουνίου 2012. Ανακτήθηκε στις 7 Ιουνίου 2012.
63. ↑  Δημήτρης Ψαρράς (16-10-2015). «Ανοχύρωτη η νέα Βουλή απέναντι στους ναζί». *Η Εφημερίδα των Συντακτών*.. Ανακτήθηκε στις 13-04-2023.
64. ↑  «Νέα αναβολή στη δίκη του εκπροσώπου της Χρυσής Αυγής Ηλία Κασιδιάρη». *in.gr*. 11 Ιουνίου 2012. Ανακτήθηκε στις 11 Ιουνίου 2012.
65. ↑  «Εμφανίστηκε» ο Κασιδιάρης Αρχειοθετήθηκε 2012-08-19 στο Wayback Machine. *Το Ποντίκι* 09/06/2012.
66. ↑  «ΕΣΡ: Τα κανάλια δεν μπορούν να αποκλείσουν τη Χρυσή Αυγή». *Πρώτο Θέμα*. 7 Ιουνίου 2012. Αρχειοθετήθηκε από το πρωτότυπο στις 10 Ιουνίου 2012. Ανακτήθηκε στις 10 Ιουνίου 2012.
67. ↑  «Απαλλάχθηκε ο Ηλίας Κασιδιάρης για το χαστούκι στην Κανέλλη». *in.gr*. 7 Μαρτίου 2015. Ανακτήθηκε στις 10 Μαΐου 2015.
68. ↑  Δημήτρης Ψαρράς (09-03-2015). «Κασιδιάρης όπως Ζιρινόφσκι». *Η Εφημερίδα των Συντακτών*. Αρχειοθετήθηκε από το πρωτότυπο στις 2016-11-16.. Ανακτήθηκε στις 17-08-2015.
69. ↑  Συνελήφθησαν βουλευτές και στελέχη της Χρυσής Αυγής, *PiraeusPress* 28/09/2013.
70. ↑  «Ο Ηλίας Κασιδιάρης υποψήφιος δήμαρχος της Χρυσής Αυγής στην Αθήνα». *Το Κουτί της Πανδώρας*. 26 Ιανουαρίου 2014. Ανακτήθηκε στις 18 Μαΐου 2017.
71. ↑  Χασαπόπουλος Νίκος (19 Μαΐου 2014). «Ανησυχία για τη διείσδυση της Χρυσής Αυγής: Πρώτη με 20,07% σε Κολωνό και Σεπόλια». *ΤΟ ΒΗΜΑ*. Ανακτήθηκε στις 18 Μαΐου 2017.
72. ↑  Διακεκριμένη οπλοκατοχή:

	* Προφυλάκιση Κασιδιάρη με πόρισμα - καταπέλτη, *Έθνος* 13/07/2014.
	* Ενώπιον των ανακριτριών εκ νέου σήμερα ο Ηλίας Κασιδιάρης: κατηγορείται για διακεκριμένη οπλοκατοχή[*νεκρός σύνδεσμος*], *nerit.gr*.[*νεκρός σύνδεσμος*]
	* Στον Κορυδαλλό ο Ηλιας Κασιδιάρης για διακεκριμένη οπλοκατοχή, *Επαγγελματικό Επιμελητήριο Αθηνών* 10/07/2014.
73. ↑  Το σκεπτικό της προφυλάκισης του Ηλία Κασιδιάρη, *Ναυτεμπορική* 10/07/2014.
74. ↑  Προθεσμίες έλαβαν οι Κασιδιάρης και Μίχος που μίλησαν για «σαθρές κατηγορίες», *Τα Νέα* 03/07/2014.
75. ↑  Βίαιος χαρακτήρας:

	* Στις φυλακές Κορυδαλλού ο Κασιδιάρης ως «ύποπτος για τέλεση νέων αδικημάτων», *Τα Νέα* 10/07/2014.
	* «Προφυλακιστέος ο Ηλίας Κασιδιάρης». *Εφημερίδα των Συντακτών*. 10-07-2014.. Ανακτήθηκε στις 15-07-2014.
	* ««Βίαιος χαρακτήρας», «εκπαιδευτής» και ύποπτος για νέα αδικήματα ο Κασιδιάρης». *Έθνος*. 10-07-2014. Αρχειοθετήθηκε από το πρωτότυπο στις 2014-07-13.. Ανακτήθηκε στις 15-07-2014.
76. ↑  Στο Εφετείο ο Κασιδιάρης: "Η δίωξη είναι πολιτική" Αρχειοθετήθηκε 2014-07-13 στο Wayback Machine. *enikos.gr* 24/06/2019.
77. ↑  Μάνδρου, Ιωάννα (1 Ιουλίου 2015). «Αποφυλακίζεται ο Ηλίας Κασιδιάρης». *ΣΚΑΪ*. Αρχειοθετήθηκε από το πρωτότυπο στις 15 Οκτωβρίου 2018. Ανακτήθηκε στις 17 Μαΐου 2017.
78. ↑  «Πρωτοφανές επεισόδιο: Ο Κασιδιάρης χειροδίκησε εναντίον του Δένδια μέσα στη Βουλή». 15/5/2017.. Ανακτήθηκε στις 16/5/2017.
79. ↑  «Οι πρώην σύντροφοι «καρφώνουν» τον νταή». *Έθνος*. 2012-06-10.. Ανακτήθηκε στις 2017-07-31.
80. ↑  Κώστας Πλεύρης: «Έτσι θα ξαπλώσω κάτω τον Ηλία Κασιδιάρη», *iefimerida* 16/06/2012. Ανακτήθηκε στις 19/05/2017.
81. ↑  Μαρία Δήμα, «Ο Κασιδιάρης ωθούσε τους οπαδούς του σε συμπλοκή» Αρχειοθετήθηκε 2017-06-15 στο Wayback Machine. *Η Εφημερίδα Των Συντακτών* 12/04/2017. Ανακτήθηκε στις 19/05/2017.
82. ↑  Ξυνού Αντωνία (28 Σεπτεμβρίου 2017). «Ένοχος ο Ηλίας Κασιδιάρης για διέγερση σε βία». *news247.gr*. Αρχειοθετήθηκε από το πρωτότυπο στις 28 Σεπτεμβρίου 2017. Ανακτήθηκε στις 28 Σεπτεμβρίου 2017.
83. ↑  «Ποινή φυλάκισης 6 μηνών για τον βουλευτή της ΧΑ Ηλ. Κασιδιάρη». *Το Βήμα*. 28 Σεπτεμβρίου 2017. Ανακτήθηκε στις 28 Σεπτεμβρίου 2017.
84. ↑  Αθώωση Κασιδιάρη για τη διέγερση σε βία κατά των Ρομά στον Ασπρόπυργο το 2011, *JailGoldenDawn* 05/12/2018. Ανακτήθηκε στις 05/12/2018.
85. ↑  «Ρατσιστικό παραλήρημα Κασιδιάρη στη Βουλή για «την αλβανή» Φουρέιρα». *iefimerida.gr*. 10 Μαΐου 2018. Ανακτήθηκε στις 11 Μαΐου 2018.
86. ↑  «Στο στόχαστρο του Κασιδιάρη και η Φουρέιρα - Αντιαλβανικό παραλήρημα στη Βουλή». *LiFO*. 10 Μαΐου 2018. Ανακτήθηκε στις 11 Μαΐου 2018.
87. ↑  Μπουρδάρας Γιώργος (13 Μαΐου 2018). «Αήθης επίθεση Κασιδιάρη στην Χριστοδουλοπούλου». *Η Καθημερινή*. Ανακτήθηκε στις 15 Μαΐου 2018.
88. ↑  «Παραλήρημα χυδαιότητας του Κασιδιάρη στη Βουλή: Να βάλουμε τη Χριστοδουλοπούλου σκιάχτρο σε βραχονησίδα». *LiFO*. 15 Μαΐου 2018. Ανακτήθηκε στις 15 Μαΐου 2018.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 286158792865939040008
* **ΕΒΕ**: 311299

 |

 |